Saya mau tau Malaysia dari Hooliganisme. Jelaskan dalam bahasa melayu

Di Malaysia, kumpulan penyokong fanatik yang dominan ialah organisasi ultras. Ketika mula ditubuhkan pada tahun 2007, Ultras Malaya kurang dikenali, namun kini semakin popular dalam kalangan peminat bola sepak tempatan dan rantau Asia Tenggara. Ekoran itu, banyak penyokong menubuhkan organisasi ultras untuk menyokong pasukan bola sepak negeri. Kesemua organisasi ultras ini bernaung di bawah panji Ultras Malaya.

Antara organisasi ultras penyokong pasukan negeri ialah Boy of Straits (JDT dan JFA), Ultras Kedah (Kedah Darul Aman FC), Ultras Sel (Selangor FC dan PKNS FC), Silver State (Perak FC), Ultras Panthers (Penang FC), Ultras Nogori9 (Negeri Sembilan FC), Ultras Tranung (Terengganu FC), Elephant Army (Sri Pahang FC), Ultras Taming Sari (Melaka United FC), North Borneo Ultras (Sabah FC), Gate H Boys (TRW Kelantan FC), Brigate Gialloblu Perlis (Perlis United FC), Kuala Lumpur Ultras (Kuala Lumpur City) dan Gallore Buceros (Sarawak FC).

Walaupun ultras dominan di negara ini, terdapat juga firms seperti Inter Johor Firms (IJF) yang dituduh punca insiden penyokong Vietnam dipukul selepas perlawanan Malaysia tewas 1-2 kepada pasukan Vietnam dalam separuh akhir pertama Piala Suzuki AFF 2014 di Stadium Shah Alam.

Pada 30 Ogos 2014, kira-kira 2,000 penyokong Sarawak merusuh di Stadium Negeri di Petra Jaya sehingga mengakibatkan tujuh buah kenderaan polis rosak termasuk satu daripadanya musnah terbakar selain lima anggota polis tercedera. Kejadian itu berlaku sebalik tamat perlawanan bola sepak antara Sarawak dan Perak yang berakhir dengan keputusan seri 1-1, sekali gus menyaksikan pasukan Ngap Sayot tersingkir dalam saingan Piala Malaysia 2014.

Rusuhan Perlawanan Akhir UEFA 2020 dan Piala Euro 2016

Selepas Paris Saint-Germain (PSG) tewas 0-1 kepada Bayern Munich di perlawanan akhir UEFA 2020, sekumpulan penyokong pasukan itu bertindak di luar kawalan dengan merusuh di sekitar Champs-Elysees dan Port de Saint-Cloud, Paris, Perancis akibat gagal mengawal perasaan mereka. Dalam kejadian itu, sekurang-kurangnya 16 anggota polis cedera, sama ada diserang penyokong PSG mahupun dibaling objek keras oleh mereka, 12 buah kedai diserang dan banyak kenderaan mengalami kerosakan, termasuk sebuah hangus terbakar dan van polis dibaling botol kaca. Lebih 140 penyokong PSG ditahan dalam insiden terbabit. Menteri Dalam Negeri Perancis, Gérald Darmanin mengutuk tindakan penyokong pasukan itu dan mengucapkan tahniah kepada pihak berkuasa yang telah menahan mereka yang "tergolong dalam kumpulan yang bermasalah".

Insiden terbabit bukan kali pertama berlaku di luar stadium, malah insiden serupa berlaku membabitkan penyokong Perancis selepas pasukan Portugal menewaskan tuan rumah 1-0 dalam perlawanan akhir UEFA EURO 2016 di Paris. Insiden yang sama juga berlaku ketika perlawanan antara England dan Russia kerana penyokong pasukan Russia diusir dari Stadium Marseille setelah mereka bertindak di luar kawalan dengan menceroboh tempat penyokong England. Akibatnya, mereka melarikan diri ke Lille dan pimpinan kerajaan Russia dipersalahkan kerana gagal mengawal emosi penyokong.